VIGAN CITY --- Saanen nga immabut pay a sibibiag iti ospital ti maysa a lalaki kalpasan a binagsol ti pada na a tricycle driver ditoy siyudad ti Vigan.
Nabigbig ti biktima a ni Darwin Villanueva, 20, taga Shelterville, San Julian Norte kabayatan a ti suspek a pada na a tricycle diver ket ni Johnny Martinez, 28 a taga Barangay Paras, Sto. Domingo, Ilocos Sur.
Maibasar iti imbestigasyon ti PNP- Vigan, kabayatan i panagur-n uray ni Villanueva kadagiti pasaheros iti parkingan ti tricycle iti sangwanan ti maysa a Videoke bar, simmangpet ti nabartek a ni Martinez ke inarit na isuna.
Naggubal dagiti dua ket idi makaruk- at ti suspek, innalana ti kutsilyo nga agatiddog iti pito a pulgada nga isu ti inbagsol na iti barukong ken bakrang ti biktima a puon ti nakatayan na.
Nakikinnamat ti suspek kadagiti pulis Vigan iti panaggandat na nga aglibas ngem naabutanda isuna idiay Barangay Gongogong, San Ildefonso.
Nakabaluten ti syspek idiay Vigan City Jail.
ilo_Latn ilo_Latn ilo_Latn ilo_Latn ilo_Latn ilo_Latn